A Bizottság határozata
(1996. július 29.)
a 80/779/EGK, 82/884/EGK, 84/360/EGK és 85/203/EGK tanácsi irányelvben meghatározott kérdőívekről
(EGT vonatkozású szöveg)
(96/511/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb Ausztria, Finnország, és Svédország csatlakozási okmányával módosított, a kén-dioxidra és a lebegő porra vonatkozó levegőminőségi határértékekről és irányértékekről szóló, 1980. július 15-i 80/779/EGK tanácsi irányelvre [1] és különösen annak 8. cikkére,
tekintettel a legutóbb Ausztria, Finnország, és Svédország csatlakozási okmányával módosított, a levegő ólomtartalmára vonatkozó határértékről szóló, 1982. december 3-i 82/884/EGK tanácsi irányelvre [2] és különösen annak 6. cikkére,
tekintettel a legutóbb Ausztria, Finnország, és Svédország csatlakozási okmányával módosított, az ipari létesítmények által okozott levegőszennyezés elleni küzdelemről szóló, 1984. június 28-i 84/360/EGK tanácsi irányelvre [3] és különösen annak 15a. cikkére,
tekintettel a legutóbb a 91/692/EGK irányelvvel [4] módosított a nitrogén-dioxidra vonatkozó levegőminőségi előírásokról szóló, 1985. március 7-i 85/203/EGK tanácsi irányelvre [5] és különösen annak 8. cikkére,
mivel a 91/692/EGK irányelv 4. cikke módosította a 80/779/EGK, 82/884/EGK, 84/360/EGK és 85/203/EGK irányelvet, és előírja a tagállamok számára, hogy az egyes irányelvek végrehajtásáról szektorális jelentések formájában tájékoztassák a Bizottságot;
mivel ezt a jelentést kérdőív, illetve a 91/692/EGK irányelv 6. cikke szerinti eljárás alapján, a Bizottság által vázolt összefoglaló formájában kell elkészíteni;
mivel az ebben a határozatban előírt rendelkezések összhangban vannak a Bizottságnak a 91/692/EGK irányelv 6. cikkében megfogalmazott véleményével,
ELFOGADTA EZT A HATÁROZATOT:
1. cikk
A mellékletben található, a 80/779/EGK, 82/884/EGK, 84/360/EGK és 85/203/EGK irányelvre vonatkozó kérdőívek elfogadásra kerülnek.
2. cikk
A tagállamok a mellékletben található kérdőívek alapján készítik el a Bizottság részére a 91/692/EGK irányelv 4. cikke értelmében benyújtandó szektorális jelentéseiket.
3. cikk
Ennek a határozatnak a tagállamok a címzettjei.
Kelt Brüsszelben, 1996. július 29-én.